Na temelju članka 32. Statuta Grada Skradina ( „ Službeni vjesnik Šibensko-kninske županije“ br.10/09 i 5/13 ) i članka 12. stavak 15. Pravilnika o provedbi Mjere 07 „ Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. („ Narodne novine“ br.71/16, 15/17, 17/17), Gradsko vijeće Grada Skradina na 24. sjednici održanoj 14. ožujka 2017. godine donosi

**ODLUKU**

**o davanju suglasnosti za provedbu ulaganja**

**rekonstrukcije postojeće građevine čest. zem.188/3 k.o. Skradin**

**i njene prenamjene u dječji vrtić**

Članak 1.

 Ovom odlukom daje se suglasnost Gradu Skradinu za provedbu ulaganja rekonstrukcije postojeće građevine čest. zem.188/3 k.o. Skradin u Skradinu i njene prenamjene u dječji vrtić.

Članak 2.

 Suglasnost dana ovom Odlukom izdaje se u svrhu prijave projekta iz članka 1. ove Odluke na Natječaj za provedbu podmjere 7.4. „ Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1.“ Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“.

Članak 3.

 Suglasnost se daje na temelju dokumenta „Opis projekta/operacije“ koji je prilog ove Odluke i čini njezin sastavni dio.

Članak 4.

 Za provođenje ove odluke ovlašćuje se gradonačelnik Grada Skradina.

Članak 5.

 Ova Odluka stupa na snagu danom donošenja, a objavit će se u „Službenom vjesniku Šibensko-kninske županije“.

KLASA: 402-03/17-01/3

URBROJ: 2182/03-02-17-1

Skradin, 14. ožujka 2017.

GRADSKO VIJEĆE GRADA SKRADINA

PREDSJEDNICA

Katarina Šošić,v.r.